Etxebarriko Udala - Etxebarri solidarioa. S.O.S Errefuxiatuak biltze-kanpaina.\nEtxebarri solidarioa. S.O.S Errefuxiatuak biltze-kanpaina.\nKanpaina | Lankidetza\nIragan martxoan elikagai, haur-janari eta osasun-materiala biltzeko kanpaina bat burutu da, Grezian errefuxiatutako Siriarren alde.\nEtxebarritar bolondres batzuk arduratu dira biltze-lekuetan materiala jasotzen eta sailkatzen. Guztira 6 palet bete eta bidali dira SOS Errefuxiatuak GKE-aren eta Zeruan elkartearen bidez. Iazko kanpainarekin alderatuz; non umeak eramatekoak, aulkiak, tapakiak, jostailuak eta antzekoak biltzen ziren; oraingoak elikagai, hau-janari eta osasun-materiala biltzen arduratu da. Hori dela-eta bildutako materialaren bolumena jaitsi egin da; eta, ondorioz, palet gutxiago behar izan dira baina, aldiz, astunagoak.\nMila esker eskuzabal jokatu duten Zeruan eta Celia Delgado Matías elkarteko kide batzuei eta baita ere bidalitako paletak sailkatzen era antolatzen lagundu dutelako. Eskerrak ere eman behar SEUR Fundazioari aipatutako bidalketez arduratu delako.\nAipatutako bidalketak eta hauen gastuak burutzeko, Etxebarriko Udalak 1.000 €ko dohaintza egitearen gaia maiatzeko udalbatzara eramango du, Grezian errefuxiatuta dauden Siriarren alde laguntza humanitarioa bidali asmoz.\nEtxebarrin ere lurraldeko hainbat lekutan garatzen ari den #pasaportesparasiria ekimenarekin bat egin dugu. Beste proiektu solidario batzuen artean, "Tenga mucha suerte" liburuarekin ari dira orain, euskaraz zein gaztelaniaz idatzia. Haurrentzako liburu bat da, eta helburua zera da: hemen bizi dugun errealitateaz aparte beste batzuk ere badaudela ikusaraztea. 10 € eta bidalketa gastuak ordainduta, www.pasaportesparasiria.es orrian eros daiteke liburua. Gainera, azken euskal liburu eta disko azokan salgai egon zen eta 250 € bildu zituzten. Diru hori, alde batetik, City Plaza hoteleko ur-berogailua erregaiz hornitzeko erabiliko da, gurasoek beren haurrak ur hotzarekin bainatu behar ez ditzaten; bestetik, autogestionatutako alojamendu horretara jaki freskoak eramateko ere erabiliko da.\nGainera, Lorena Velez eta Loli Velasco sustatzen ari diren Etxebarri Siriarekin herri ekimenaren barruan, hainbat sukaldaritza tailer egiten ari dira Talka gazte gunean. Tailer horiek familiei zuzenduta daude batez ere, eta txikiek zein nagusiek parte hartzeko dira. Behin materialak eta osagaiak erosteko gastuak kenduta, bildutako dirua Siriako errefuxiatuei laguntzeko proiektu solidarioetarako erabiliko da. Gabonetako tailerrek eta Errege eguneko gozoki-salmentak 890 € biltzea lortu zuten. Udala arduratu zen osagaiak ordaintzeaz. Diru guztia Siriara bidali zen. Azken tailerretan 1.920 € bildu dira eta Siriako Herriari laguntzeko Elkartera (AAPS) eta elkarte horrek bertan dituen proiektuetan laguntzera bideratuko da.\nAmaitzeko, ekainaren 3an, Etxebarriko pintxo-pote tradizionala inoiz baino solidarioagoa izango da. Izan ere, pintxo-pote bakoitzeko 0,10 € emango dituzte kontsumitzaileek, eta jarduera horretan parte hartzen duten lokalek beste 0,10 € emango dute. Beraz, pintxo-pote bakoitzeko 0,20 € bilduko dira, eta SOS Errefuxiatuak Sarean erakundera bideratuko dira.


Donostiako Piratek euren 9. Aste Nagusia aurkeztu dute — Gaztezulo\nDonostiako Piratek euren 9. Aste Nagusia aurkeztu dute\nDonostiako Piratek euren 9. Aste Nagusia aurkeztu dute https://www.gaztezulo.eus/albisteak/donostiako-piratek-euren-9-aste-nagusia-aurkeztu-dute https://www.gaztezulo.eus/albisteak/donostiako-piratek-euren-9-aste-nagusia-aurkeztu-dute/@@download/image/20117132614piratak_aurkezpena.jpg\n'Auzolana eredu denon Aste Nagusian' izango da aurtengo leloa, eta urte hauetan guztietan "ametsa egi bihurtzen, lanean" aritu diren guztiei "omenaldia" egiteko modua dela argitu dute.\nBadira bederatzi urte lehenengo piratek aurreneko aldiz Donostia abordatu zutenetik; jai euskaldun, parte hartzaile eta parekideak zituzten bandera gisa.\nBide beretik jarraitu dute urte hauetan guztietan, eta lanak bere emaitzak eman ditu. Iazko Piraten Aste Nagusia "inoiz baino partehartzaileagoa, osoagoa eta jendetsuagoa" izan zela adierazi dute eta, dudarik gabe, Trinitate Plazako La Flamenka gunean aingurak lehorreratzea, berezko gunea lortzea, "aurrerapauso handia" izan zela.\nHain zuzen ere, aurten, 10. urteurrenaren atarian, hau guztia aurrera eraman duen "herri mugimendua" omendu eta goraipatu nahi dute, eta horrexegatik hartu dute lelo gisa Auzolana eredu denon Aste Nagusian.\nDena dela, erronka berrien bila doazela aurreratu dute eta "betiko legez ilusioz eta ausardiaz" egingo dutela aurrera. Zentzu horretan, "ekimen herritar sustraitu honi jarraipena emateko gune duin eta iraunkor batzuk zehazten joatea" finkatu dute aurtengo helburu nagusi gisa, jai filosofia herritar honetan sinesten duen donostiar multzo handi honen partaideek "leku eta azpiegitura duin batzuk" eduki ditzaten.\nPiraten ustez, Kaia da euren gune naturala, eta gune berri horretan lehorreratzeko "irrikaz" daudela adierazi dute, eta prest daudela behar diren ateak jotzeko Eusko Jaurlaritzari dagokion kaiaren kudeaketa. Gunearen afera hau konpondutakoan emango dute egitarau zehatzaren berri.\nJokoetan eta abordaian izena emateko\nJolasetan parte hartzeko, bidali taldearen IZENA, KAMIXETA KOLOREA, KONTAKTUA eta TALDEKIDE KOPURUA piratajolasak@gmail.com helbidera.\nAbordaian parte hartzeko bidali BALSAREN IZENA eta PIRATA KOPURUA abordaia@gmail.com helbidera. Bestalde, asegurua nahi duen orok IZEN-ABIZENA eta NAN zenbakia bidal dezala helbide horretara bertara.\nEdozein zalantza: izanpirata@gmail.com


Antton Iturbe 2010\nHamar urte baino gehiagoz isilpean mantendu ondoren Michael Gira handiak Swans talde mitikoa berpiztea erabaki du. Urte hauetan Michael Gira ez da geldirik izan ezta gutxiago ere, Angels Of Light izenpean hainbat disko plazaratu ditu Swans-en bere garaiko intentsitate sutsua folk eta country alorrera pixkanaka gerturatuz. Oraingo honetan ordea, idatzitako abestien sakontasunak eskaturik edo arropaz aldatzea erabaki eta antzinako dentsitate eta bortizkerira bueltatzea erabaki duela pentsa daiteke. Baina Angels Of Light-en ibilbidea eta eragina ez da desagertu eta gaur egungo Swans hauek beste heldutasun eta aberastasun puntu bat irabazi dute eta emaitza ezin hobea (eta beharbada inoiz egin duen hoberena) dela iruditzen zait.\nMichael Girak elementu melodiko sinpleak erabiltzen ditu, lehorrak, astunak eta sakonak eta etengabe errepikatzen ditu gure zentzuak tontotu eta multzo osoaren edertasunaren aurrean kikilduta utzi arte. Musika honen edertasunak itsaslabar bat gogorarazten du batzuetan, arriskutsua eta ertzekoa. Galaxia galdu bateko zulo beltz bat bezain atzemanezina, urruna eta liluragarria iruditzen zait.\nHamar urte baino gehiagoz geldi egon ondoren, Swans-en disko berriaren plazaratzea 2010eko gertakari handienetako bat izan da, zalantzarik gabe. Nahiz eta musika eta diskoen munduan gauzak asko aldatu izan, nahiz eta diskoen eta abestien transzendentzia eta iraungitze data arratoia hurrengo facebook edo youtubeko estekan klik egin artekoa iruditu


Eusko Jaurtzaritzaren politika industriala salatu du EH Bilduk\nOrtega Bretos, Ainhoa|13/07/2017|0 comentarios Actualizada:\nLegez besteko proposamena aurkeztu du koalizio abertzaleak, ordezkariek azaldu dutenez, "gero eta gehiago" direlako itxiera edota lekualdatzea iragartzen ari diren enpresak.\nOrtega Bretos, Ainhoa|12/07/2017|0 comentarios Actualizada:\nHiru ertzain gehiago auzipetzea erabaki du Bizkaiko Probintzia Auzitegiak Cabacas auzian.\nPasa den astean, hiru ertzainburuen aurkako ahozko judizioa irekitzeko agindua eman zuen Cabacas auziko epaileak. Horiei, beste hiru gehitzea erabaki du orain.\nGetxo Blues jaialdia ospatuko dute uztailaren 13tik 15era\nOrtega Bretos, Ainhoa|11/07/2017|0 comentarios Actualizada:\nHiru egunez blues doinuez gozatzeko aukera paregabea izango da Getxon.\nAntolatzaileek adierazi dutenez, euskal agenda politikoan presoen gaia presente egotea sustatu nahi dute ekimenaren bidez.\nEspero ez zen aldera jausi da dorrea, eta txintxorrak gainean erori zaizkie hainbat pertsonei. 1938an eraiki zuten gurutzea, Francoren Armadako soldaduen omenez.\nPágina 224/ 224


Lan mundua euskalduntzeko neurri eraginkorren beharra azpimarratu du Kontseiluak\nEHE. BLOGA; Lan_mundua\nGogoetarako deia egin die lan munduko eragile desberdinei, lan mundua euskalduntzeko urratsak gaurdanik ematen hasteko. Geroz eta gehiago dira lan mundua euskalduntzearen aldeko hautua egiten duten enpresak.\nEuskaraz bizitzeko lan mundua euskaldundu egin behar da, besteak beste, eta horretan dihardute hainbat eragilek. Baina hori ez da aski. Kontseiluak ongi baloratu ditu orain arte emandako urratsak, baina neurri eraginkorren beharra nabarmendu du. “Euskara-planen mapa eta Bai Euskarari Ziurtagirien ebaluazioa aztertuta, esan dezakegu, egoera zailenean ere enpresa askok beren burua euskalduntzeko eta euskaraz jarduteko ahaleginari eutsi diotela”, azaldu du Paul Bilbao Kontseiluko idazkari nagusiak.\nKontseiluak azaldu duenez, urtez urte geroz eta enpresa gehiagok egin dute lan mundua euskalduntzeko hautua. “Gero eta enpresa gehiago ohartu da, bezero euskaldunengana heltzeko, gizarte erantzukizunez jokatzeko, euren langileak motibatzeko eta inguruneari balio erantsi bat eskaintzeko, euskaraz lan egiteko urratsak emateak euren negozioak aberasten dituela”, esan du Bilbaok. Izan ere, euskarazko tratuak bezeroarengana hurbiltzeko aukera ematen die enpresei. Dena den, enpresen jarrera “txologarria eta eredugarria” dela uste duen arren, urrats berrien beharraz mintzatu da Bilbao. “Gaur egungo bidetik, ezin zaio herritarren eta langileen nahiari epe onargarri batean erantzun, horrela ezin dira herritarren hizkuntza-eskubideak epe labur-ertain batean bermatu”.\nLan mundua euskalduntzeko urratsak emateko eskatu die administrazioari, eta oro har, lan munduaren euskalduntzean zeresana duten eragileei. Gainera, etorkizuneko oinarriak ezartzeko, lan mundua osatzen duten eta eremu honen euskalduntzean zeresana duten eragile garrantzitsuenekin gogoetak partekatu nahi ditu Kontseiluak. Alegia, lan mundua euskalduntzeko “ezinbestekoak” diren neurrien inguruan aritzeko: “normalizaziorako espazioen euskalduntzeak duen garrantziaz, hizkuntza-politiken eta arauaren funtzioaz, enpresek eta langileek hartu beharreko konpromisoez eta behar dituzten bitartekoez eta laguntzez eta bezeroek honetan laguntzeko jokatu dezaketen paperaz, besteak beste”.\nEuskalduntzearen alde herritarrak\nKontseiluak Araba Bizkai eta Gipuzkoako hainbat datu jaso ditu. Horien arabera, hamar herritarretatik zazpik (%72 zehazki) uste du ezinbestekoa dela jendearen aurrean lan egiten duten funtzionarioek euskaraz hitz egitea. Are gehiago, herritarren %69ak uste du hiru lurralde horietan lan egiten duten funtzionario guztiek euskara ikasi beharko luketela. Gehiago dira kontsumitzaile eta erabiltzaileek saltoki, enpresa eta administrazioaren aldetik euskaraz zein gaztelaniaz atendituak izateko eskubidea dutela diotenak: %81 hain zuzen. Bestalde, %85aren aburuz euskara jakiteak aukera gehiago ematen ditu. Aipatu datuak Lehendakaritzako Prospekzio Soziologikoen Kabineteak 2011ko urtarrilean argitaratutako Euskara: erabilera, jarrerak, politikak txostenean jasotzen dira.


C.D.Hernaniko Pilota Saileko Bloga: octubre 2018\nAitor Gorrotxategi eta Amaia Irazustabarrena pelotariek, munduko euskal pelotako txapelketan, paper garrantzitsua jokatu dute Bartzelonan, Gorrotxategik urrezko domina ekarri zuen eta Irazustabarrenak zilarrezkoa.\nAitor Gorrotxategik, 36 metroko eskuz binakako modalitatean jokatu zuen. Klasifikazio fasean Yoldi nafarrarekin jokatu zuen Cuban aurka, errez irabazi zuten partidua 10-1 eta 10-0 (jokoka jolasten bait da) eta finala bere klubeko kidea den Xabier Santxorekin jokatu zuen, Frantziari 10-1 eta 10-4 irabaziz. Frantziak, profesional ohia den Xala eta Mendy eta Iturbe gazteekin jokatzen zuen.\nAmaia Irazustabarrenak berriz, 30 metroko frontoian jokatu zuen gomazko paleta modalitatean. Irazustabarrenak lan gehiago izan zuen, Anoetako Maider Mendizabalekin 3 partidu jokatu zituzten klasifikazio fasean, Cubari 15-3 eta 15-16 irabazi zieten, Uruguayri 15-1 eta 15-0 eta Frantziaren aurka galdu zuen 15-14 eta 15-13. Klasifikatu ondoren, final aurreak Mexikoren auka jokatu zuente, orain arte munduko txapeldunak, eta garaipen polita lortu zuten 9-15 eta 15-9 eta 3 jokoan 10-8. Frantziaren aurka jokatu zuten finala, hontan errez galdu zuten 15-7 eta 15-4, Mendizabal atzelaria leher eginda iritsi zen, astebetean 5. partidua bait zuen eta bere 40 urteak pisu zituela. Irazustabarrena laguntzen saiatu zen baina ezer gutxi egin zuten Iturrino - Housseten joko onaren aurka, merezimenduz txapeldunak.\nPublicado por Ainhoa en 12:06 No hay comentarios:\n2018ko urriaren 26-28ko emaitzak\nJardunaldi kaskarra izan dute CD Hernaniko pelotariek orokorrean, 31 partidu jokatu ziren asteburuan eta bakarik 13 irabazai ziren, beste 18ak berriz galdu.\nBerririk hoberena Iñigo Labaka seniorrak ekarri zuen, Bergarako Muguruzarekin bater, 22-17 irabazi zuten Gartzarongo txapelketako final laurdenetan eta finalaurreak jokatzeko klasifikatu ziren.\nOkerrena, 1. mailako Urkizu-Labaka seniorren galketa izan zen, 22-10 galdu zuenten Tolsaren aurkako partidu klabean eta Behar Zana klubaren aurka jokatu beharko dute beherakoko kanporaketa, galtzen badute 2. mailara jetsiko dira.\nEzkorra baita ere, 2. mailako kadeteen galketa, Garaiar - Jarak, garaiezintasuna galdu zuten Tolosaren aurka 22-19, baina final aurreak jokatzeko aukerarekin jarraitzen dute.\nOier Azpeitia 0 Gazteleku 2\nAnder Bengoetxea 0 Gazteleku 2\nEkhi Garmendia 2 Intza 0\nOiarpe 2 Urko Isasti 0\nGazteleku 2 Beñat Otamendi 1\nEñaut Otaño 2 Intza 0\nZumaia 2 Unax Pascual 0\nJon Urrutia 1 Gure Txeru 2\nIntza 2 Enaitz Artola 0\nAiur Elizazu 2 Gazteleku 0\nJakes Elizegi 0 Zumaia 2\nXuban Iturbe 2 Zumaia 0\nAlde Zaharra 2 Asier Martin 1\nOiarpe 2 Urko Moral 0\nAlde Zaharra 0 Auritz Txintxurreta 2\nZumaia 1 Markel Urdangarin 2\nIntza 0 Oier Alegria 2\nUnax Arabaolaza 0 Gazteleku 2\nJulen Deskarga 2 Eple 0\nAñorga 2 Aimar Garcia de Bikuña 0\nUnax Manterola 1 Añorga 2\nIzurun 0 Manex Martin 2\nGaraiar – Jara 19 Tolosa 22\nUrra – Lasa 6 Ilunpe 22\nTolosa 22 Urkizu – Labaka 10\nBeloki 14 Arizmendi – Insausti 22\nPagola – Altuna 11 Zumaia 22\nElizazu – Iturbe 7 Gazteleku 18\nMartin – Deskarga 18 Donostia 10\nMuguruza – Iñigo Labaka 22 Oberena 17\nXabier Salaberria – Salegi 15 Oberena 22\nPublicado por Ainhoa en 11:56 No hay comentarios:\n2018ko urriaren 26-28ko partiduak\n2018ko urriaren 5-7ko partiduen emaitzak\n2018ko urriaren 5-7ko partiduak


140 barazki otarre\n18 azaroa, 2013 Asteko Gaia 836\nKontsumo taldeak zer diren galdetu, eta hainbat hitz esan ditu errenkadan Aitor Roman lazkaotarrak , hitzak giltzak balira bezala. Roman Lazkaoko kontsumo taldearen barazki hornitzailea da. «Kontsumo taldeetan ekoizleok eta familia hartzaileek bat egiten dugu. Ekoizleok garaian garaiko produktu freskoak, osasungarriak eta ekologikoak dituzten otarreak banatzen ditugu. Familiek astean behin otarre bat jasotzen dute». Goierrin barazki ekologikoen ekoizleek 140 otarre inguru banatzen dituzte astean.\nGuztira zortzi kontsumo talde daude Goierrin: Ataunen, Beasainen, Lazkaon, Legorretan, Seguran, Urretxun eta Zumarragan; Legazpin bi talde daude. Barazki ekologikoak dituzten otarreak bitartekaririk gabeko salmenta zuzenaren bitartez banatzen dituzte. Agroekologiaren begietatik begiratzen diote lurrari. Romanek azaldu duenez, «lurra errespetuz lantzea esan nahi du, bertatik bertara bertako produktuak banatzea». Era industrialetik oso urrun dago lurra lantzeko modu hau, «industria erako ustiapenean diru asko behar da gutxi irabazteko».\nRomanek garai bateko laborantzari heldu dio, «baina orain dakigunarekin oreka bilatuta». Lurra goldatzeko, esaterako, astoa erosi du. «Ikastaro bat egin nuen, eta animatu egin nintzen», dio. Fidel asto gaztearen laguntzarekin goldatzen du baratzea.\nKontsumo taldeetako ekoizleek hornitu behar duten taldearen araberako planifikazioa egiten dute. Horrek, soberakinik gabeko ekoizpena sortzen du. Halako beharrak nolako uzta.\nRomanek kontsumitzaileen inplikazioa sumatzen du faltan: «Beste talde batzuetan kontsumitzaileak igandeetan auzolanean aritzen dira baratzean, edota saskia baserrietan bertan jasotzen dute. Guk, hemen, esparru horretan asko dugu egiteko».\nBaserritarren arteko sareak egonkortuago daude jada. Kontsumo taldeak Gipuzkoako Basherri Taldetik sortu ziren. Baserritar talde horretan, besteak beste, jakintza partekatzen dute, landareak elkarrekin erosten dituzte edota bertako haziak berreskuratzeko indarra egiten dute.\nBasherri taldeko kidea eta Altxaporru Urretxuko eta Zumarragako kontsumo taldeko barazki ekoizlea da Gorka Sasieta, Itsasoko Urteaga baserrikoa. «Garai bakoitzean dauden produktuekin egutegiak egiten ditugu. Tarteka, kontsumitzaileei inkestak pasa dizkiegu kantitateen balorazioa egin dezaten edota gustatu zaiena zein gustukoa izan ez dutena zehaztu dezaten».\nUrretxuko eta Zumarragako kontsumitzaileak «gustura» daudela dio Sasietak, eta «saskiaren bidez lehen ezagutzen ez zituzten produktuak ezagutzen ari dira; adibidez, txikoria eta arbia. Ikasteko modu bat ere bada».\nSasietak ekoizpen ekologikoa baserritik bizimodua ateratzeko bide gisa ikusi zuen: «Inbertsio handietan sartu gabe aterabide hori ikusi nuen». Inbertsiotik harago, agroekologian sinisten du. «Modu sinplean esanda, bertan kontsumitzeko bertan produzitu behar delakoan nago», dio Sasietak. Merkatu konbentzionaletik kanpo egoteko aukera, kontsumitzaileentzat osasungarria dela eta lurraren osasuna zaintzen duela dira ekoizpen ekologikoaren alde egiteko eman dituen beste arrazoietako batzuk.\nBarazkiez gain, produktu gehiago banatzen dituzte kontsumo taldeen artean. Altxaporru taldean Olaberriako Aitor Aranburuk behi esne gazta eta jogurtak banatzen ditu, Urretxuko Agerre baserriko Iñaki Sasietak esnea eta Gorka Sasietak sagar zukua, sagardoa, fruta eta marmeladak ere bai. Sasietak, Aranbururekin batera, haragi ekologikoa kontsumitzaileen eskura jartzen du. «Daukagunean taldeari eskaintzen diogu».\nKontsumo taldeen dinamikak hasi baino ez dira egin, eta etorkizunean litekeena da kontsumitzaileak biderkatzea. Dagoeneko dauden kontsumitzaileak ez dira kontsumitzaile izan nahi duten bakarrak, itxaron zerrendak ere badaude. Edozein modutan, kontsumo taldeak zabaldu daitezen, ekoizleak ere gehitu behar dira. «Baserri asko dagoen arren, gutxi dira baserritik bizi diren familiak. Hala ere, poliki-poliki mugimendua zabaltzen ari da». Romanek zein Sasietak baserria bizimodua egin dute, eta Romanen hitzetan, bere «proiektua ez da baserrian bizitzea, baserritik bizitzea baizik». Biek baserritik bizi ahal den galdetuta, baiezko borobila eman dute.\nBeasaingo eta Urretxuko zein Zumarragako taldeen blogak\nGoierrin dauden zortzi kontsumo taldeetako bik bloga dute. Blog horien bitartez kontsumitzaileen eta ekoizleen arteko hartu emanak indartzen dira, baita kontsumitzaileen parte hartzea ere.\nUrretxuko eta Zumarragako taldearen blogaren helbidea altxaporrutaldea.blogspot.com da.\nUdazkeneko produktuekin hasita dira, eta txikoriaren berri ematen dute; txikoria erabiltzeko errezetak ere eskura jarri dituzte. Beasaingo taldearena beasaingobasherritaldea.blogspot.com da, eta udako marmeladak egiteko modua zein den erakusten dute. Hori guztia, ikusi, ikasi eta sortzeko.\n« 80. zenbakia [.pdf]\nAldameneko familia »


Logroño, 1985. Ikusmen-artista da. Arte Ederretako lizentzia atera zuen Euskal Herriko Unibertsitatean, eta master-ikasketak egin zituen Parsonsen (New Yorken), Fullbright bekadun gisa. 2017an, Estatu Batuetako Skowhegan egoitza entzutetsuan hartu zuen parte...\nProposamen izan nahi ez duen proposamen bat.\nErresistentzia, berriz posizionatzeko premia gisara.\nEgungo proiektu-kontzeptuak ez du adierazten artelanaren konplexutasuna. Ez du adierazten, bederen, alde aurretik sortutako, adostutako eta onartutako irudi bat abiapuntu hartuta zenbait artistak zentzuzko zerbait sortzeko daukaten ezintasuna.\nGarrantzitsua da produkzio-sisteman parte hartzea, baita artean, haren berezitasunaren bitartez, zentzua ekoizten jarraitzea ere.\nBerezitasun horrek ez du loturarik ezinbesteko emaitza-premiarekin.\nZenbait alorretan (eskultura, bideoa, instalazioak, pintura, musika, performancea) egin dut lan azkeneko sei urteotan.\nNiretzat, bi ideia hauei uztarturik dago dibertsifikazioa: gauza bakarra dagoela esateko eta hura nola esan dela garrantzizkoena, hori dio lehenbizikoak; bigarrenak, berriz, izaki estetiko (objektu eta subjektu arteko nahasketa) bihurtzean datza.\nEkinaren ekinez egin dut beti aurrera, arteari dagokionez. Bakarrik edo elkarlanean, nahiago izan dut/dugu, beti, fenomenoekin hitz egin esanahiekin baino.\nGauzen adierazpenari bidea libre uzten diogu, haien feedback-abaitugu helduleku (ia) bakarra.\nAgian, galarazi geniezaieke adierazpena, baina beti lortzen dute aurrera egitea. Ate hori zabalik uztea politikoki jardutea da, artearen alorrean.\nTestuinguruari sakon lotuta dago kolektibitatera zabaldutako forma hau.\nDuela hiru hilabete hasi nintzen ekoizten eremuak programan, nire artista-izaera desegituratu zuen bolada nahasi baten ostean. Harrezkero, Madrilen eta Bilbon jarduten naiz lanean: Madrilen bizi naiz, eta Bilbon dut estudioa.\nZaila izaten da lehengo bideari berrekitea; horregatik, musika eta pintura hartu ditut bidelagun, arinak dira eta biak ere.\nSprayarekin eta zintaztatze-teknika arraro batekin pintatzen dut, eta collagearen, grabatuaren eta aerosol-pinturaren artean daude sortzen ditudan irudiak.\nBakarka ez ezik, taldean ere egiten dut musika. Performanceetarako partitura gisara egiten dugu musika: AM, Itziar Markiegirekin (aka JANA JAN), eta GRUPO, Natalia Vegas eta Alba Burgosekin (aka ELBIS REVER). Bilbo dute kokaleku bi proiektu horiek.\nAzken asteotan, berriz, bideoa eta eskultura lantzeari ekin diot. Geroz eta gehiago erabiltzen ditut teknika horiek, nire lanaren osagarri.\nOrain, inoiz baino argiago ikusten dut bideoak grabatzea eskultura egitea bezalakoa dela. Zenbait bideo ari naiz egiten.\nHonekin batera doakizue haietako baten irudia, hiru kapituluko stop-motion batena.\nLehenbizikoari dagozkio stillak.


Urtarrilaren 21ean Usurbilgo Udalak antolatuta “Ametsen liburua” aurkeztuko da Sutegin | Usurbildarrak aurrera\n← Parekidetasun Sailak emakumeen autoestimua eta ahalduntzea lantzeko tailerra antolatu du\nUrtarrilaren 23an Usurbilgo Nafartarrak taldeak Dominika Agergarai zuberotarra omenduko du →\nUrtarrilaren 21ean Usurbilgo Udalak antolatuta “Ametsen liburua” aurkeztuko da Sutegin\nPosted on 2016/01/08 | Utzi iruzkina\nUrtarrilaren 21ean (osteguna) Usurbilgo Udalak antolatuta “Ametsen liburua” aurkeztuko da. Aurkezpena arratsaldeko 19:00etan izango da, Sutegiko auditorioa. Bideo bat ere jarriko da, liburuan parte hartu duten preso, deportatu eta errefuxiatuen ahotsak entzungo direlarik. Aurkezpenean liburuan parte hartu duten Usurbilgo preso ohiak eta Jokin Urain liburuaren koordinatzailea egongo dira.\n“Galdera xumea da egitasmoaren sorrera: Presoek zer dute amets? Zer amesten dute exiliatuek, urrutietara deportatuek…? Galdera hauxe egin zitzaien arrazoi politikoengatik oraindik espainiar, frantziar edo munduko beste lekuetako hamaika kartzeletan dauden bostehun inguru euskal herritarri. Eta baita iraganean exilioa, konfinamendua edo deportazioa ezagutu duten –edo oraindik hori bizi duten– beste ehundakari. Beraiek ezagutzen dituzte askatasun gabetuek soilik adierazi ditzaketen ametsak”.\nLiburua eskuz idatzitako testigantza intimoez beteta dago:\n473 partehartzaile (Herriko preso ohiak tartean).\n426 askatasun gabetu.\n47 euskal artistaren artelanak (Alejandro Tapa eta Jose Luis Zumeta horien artean).\nJokin Urain (Mendaroko preso ohia) koordinatzailearen hitzaurrea.\nKartzelako eta erbesteko argazkiak, gutunak, bertsoak, margoak…\nOharra: Liburua bertan ikusgai eta salgai izango da.


ESNE FRIJITUA ESNEKIRIK GABE LABEAN EGINDA | IRATXE AYALA | Centro Comercial El Boulevard Vitoria-Gasteiz\nESNE FRIJITUA ESNEKIRIK GABE LABEAN EGINDA | IRATXE AYALA\n24 de March 2021 en\nHortxe ditugu Aste Santuko oporrak, errezeta tradizionalez betetako gaira da, batez ere, gozoak. Torradak erreginak badira ere, esne frijitua ere ez da atzean geratzen. Baina hilabete honetako argitalpenean ez genizuen betiko esne frijituaren errezeta eman nahi, gure asmoa bertsio osasungarriagoa eta esnekirik gabekoa ematea da, jende gehiagok probatu ahal izateko.\nBai, egia da, errezetaren izenak 2 kontraesan ditu. Esnea eta esnekirik gabe? Bai, soja-edaria erabili dugulako esnearen ordez. Frijitua eta labean egina? Betiko errezetan egin ohi den moduan, frijitu ordez labean egin ditugu, eta horrela arinagoak dira. Ondorioz, betikoak baino arinagoak diren bertsio bat lortu dugu, eta esnekiei alergia dietenek edo laktosa-intoleranteek ere jan ahal izango dute.\n400 ml soja-edari\n80 g panela (edo azukre)\n1.- Ontzi batean 300 ml soja-edari, panela, kanela-adarra eta limoi erdi baten azala jarriko ditugu. Irakinarazi eta sutatik kenduko dugu.\n2.- Ontzia estali eta infusionatzen utziko dugu 15 minutuz. Horrela, zapore askoz gehiago hartuko du.\n3.- Gorde dugun 100 ml edaritan Maizena disolbatuko dugu. Indar handiz irabiatuko dugu ongi disolba dadin.\n4.- Infusionatuko dugun edaria iragazi eta beste ontzi batera pasatuko dugu. Maizena disolbatu dugun edaria gehitu, eta ontzia su baxuan jarriko dugu.\n5.- Orain dator ongi gatzatzeko zati garrantzitsuena. Su altuan jarriz gero, azkarregi lodituko da eta Maizena gustuarekin geratuko da. Hobe da su baxuan jarri eta etengabe eragitea, itsatsi gabe ongi loditzeko. 20 minutu beharko dira.\n6.- Loditutako esne hori molde laukizuzen batera botako dugu, gainazala lautu eta film garden batekin estaliko dugu gainazala ukitzen dela, hozten denean azalik ez sortzeko. Hozkailuan sartuko dugu 4 orduz.\n7.- Gogortutako esnea laukizuzenetan edo karratutan ebakiko dugu, eta irinetatik eta irabiatutako arrautzarekin pasatuko dugu.\n8.- “Arrautza-irinetatik” pasatutako zatiak landare-papera jarri diogun labeko erretilu batean jarriko ditugu.\n9.- Labea 200 ºC-tan eta grilla piztuta duela (edo beroa goialdetik bakarrik duela), labean egingo ditugu 10 minutuz, buelta eman eta beste 10 minutuz egingo ditugu, beste aldetik ere gorritzeko.\n10.- Hoztutakoan, azukrea eta kanela botako diegu gainetik, nahieran.\nEsnea arroz-irinarekin edo Maizenarekin arrautza-irineztatuz gero, errezetak ez du glutenik edukiko.\nSoja-edariaren ordez beste edozein landare-edari erabil dezakezu. Edo esne normala, intolerantziarik ez badaukazue.\nBetiko bertsioa nahiago baduzue, arrautza-irinetatik pasatu eta gero, olio askorekin frijitu dezakezu ongi gorritu arte, eta ondoren, gehiegizko olioa sukaldeko paperarekin xukatu dezakezue.\nIkusi duzue ez dela hain zaila betiko errezeta moldatzea osasuntsuagoa edo intolerantzia edo alergia batzuetara egokitzeko. Zin dagizuet labean egindako esne frijituaren bertsio hau betikoa bezain ona dela. Anima zaitezte probatzera eta kontatuko didazue zer iruditu zaizuen.\nBeti esaten dizuedan moduan, errezeta hau egiteko behar dituzun osagai guztia El Boulevard-eko Eroski hipermerkatuan aurkituko dituzuela. Aprobetxatu opor hauek gauza goxoak familian egiteko, aurten bidaia gutxi egin ahal izango ditugulako. Eta ez galdu aurtengo tailer-bideoak!


Pont-Saint-Vincent - Wikipedia, entziklopedia askea.\nArtikulu hau Lorrenako udalerriari buruzkoa da; beste esanahietarako, ikus «Saint-Vincent».\nPont-Saint-Vincent Frantziako udalerri bat da, Meurthe-et-Moselle departamenduan dagoena, Grand Est eskualdean. 2013an 2.064 biztanle zituen.\nJacques SEREN-ROSSO (2014-2020)\n48° 36′ 18″ N, 6° 05′ 50″ E / 48.605°N,6.0972222222222°E / 48.605; 6.0972222222222Koordenatuak: 48° 36′ 18″ N, 6° 05′ 50″ E / 48.605°N,6.0972222222222°E / 48.605; 6.0972222222222\nBainville-sur-Madon, Chaligny, Maizières, Méréville, Neuves-Maisons eta Sexey-aux-Forges\n2007an Pont-Saint-Vincent udalerrian erroldatutako biztanleak 2.064 ziren. Familiak 883 ziren, horien artean 283 pertsona bakarrekoak ziren (173 bakarrik bizi ziren gizonak eta 110 bakarrik bizi ziren emakumeak), 268 seme-alabarik gabeko familiak ziren, 238 seme-alabak dituzten bikoteak ziren eta 94 seme-alabak dituzten guraso-bakarreko familiak ziren.\n2007an 967 etxebizitza zeuden, 905 familiaren etxebizitza nagusia ziren, 2 bigarren erresidentzia ziren eta 59 hutsik zeuden. 717 etxeak ziren eta 248 apartamentuak ziren. 905 etxebizitza nagusietatik 643 bere jabearen bizilekua ziren, 231 alokairuan okupaturik zeuden eta 31 doan lagata zeuden; 13 etxek gela bat zuten, 64 etxek bi zituzten, 178 etxek hiru zituzten, 281 etxek lau zituzten eta 370 etxek bost zituzten. 554 etxek euren parking plaza propioa zuten azpian. 475 etxetan ibilgailu bat zegoen eta 260 etxetan bat baino gehiago zituzten.\nPont-Saint-Vincent udalerriko biztanleria-piramidea 2009an .\n2007an lan egiteko adina zuten pertsonak 1.293 ziren, horien artean 919 aktiboak ziren eta 374 inaktiboak ziren. 919 pertsona aktiboetatik 808 lanean zeuden (429 gizon eta 379 emakume) eta 110 langabezian zeuden (62 gizon eta 48 emakume). 374 pertsona inaktiboetatik 121 erretiraturik zeuden, 137 ikasten zeuden eta 116 "bestelako inaktibo" gisa sailkaturik zeuden.\n2009an Pont-Saint-Vincent udalerrian 881 unitate fiskal zeuden, 1.997 pertsonek osaturik. Pertsona bakoitzeko diru-sarrera fiskalaren mediana urteko 17.699 euro zen.\n2007an zeuden 87 komertzioetatik, 4 janari enpresak ziren, 2 material elektrikoaren fabrikazioko enpresak ziren, 4 bestelako produktu industrialen fabrikazioko enpresak ziren, 12 eraikuntza enpresak ziren, 19 ibilgailuen saltze eta konpontze enpresak ziren, 5 garraio enpresak ziren, 4 ostalaritza eta jatetxe enpresak ziren, 1 informazio eta komunikazio enpresa zen, 1 finantziazio enpresa zen, 3 higiezinen enpresak ziren, 6 zerbitzu enpresak ziren, 15 administrazio publikoko enpresak ziren eta 11 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 25 zerbitzu publikoetatik, 1 posta bulegoa zen, 2 ibilgailuen konpontzeko eta nekazaritza tresnetako lantokiak, 1 autoeskola, 6 igeltseroak, 1 zurgina, 1 iturgina, 1 argiketaria, 3 eraikuntza enpresak, 3 ile apaindegiak, 3 jatetxeak, 2 higiezinen agentziak eta 1 apaindegia.\n2009an zeuden 7 establezimendu komertzialetatik, 1 supermerkatu zen, 2 okindegiak, 1 harategi zen, 1 arropa denda zen, 1 zapata-denda zen eta 1 kirol-denda zen.\n2000. urtean Pont-Saint-Vincent udalerrian 3 nekazaritza-ustiategi zeuden.\n2009an haur-eskola 1 eta lehen-hezkuntzako eskola 1 zegoen. Pont-Saint-Vincent udalerrian lizeo teknologiko bat zegoen 175 ikaslekin.\nNeuves-Maisons (1,3 km)\nBainville-sur-Madon (2,0 km)\nChaligny (2,4 km)\nChavigny (3,1 km)\nMessein (3,2 km)\nWikimedia Commonsen badira fitxategi gehiago, gai hau dutenak: Pont-Saint-Vincent\nAzken aldaketa 18 martxoa 2019(e)an, 16:07(e)tan


Ondarrutar Naturala lehiaketa antolatu du Ondarroako Udalak azaroaren 29rako; zabalik dago izen ematea\n‘Txakurrak eta gu. Elkarrekin bizitzeko gida’ aurkeztu dute Ondarroako Udalak eta Txakur Jabeen Elkarteak\nMartxoaren 8ko aldarriarekin bat egiteko egitaraua prest dago Ondarroan\nZiklomotorren azterketa teknikoa Ondarroan egiteko aukera egongo da apirilean, baina izena aurretiaz eman beharko da\n‘Antzerki eraldatzailea’ ikastaroa eskainiko du Nerea Gartziak Etxelilan, Jabekuntza Eskolen baitan\nHAPOaren aurrerakinaren aurkezpena egingo da Kofradia Zaharrean\nHemen zaude:Hasiera»Euskara»Ondarrutar Naturala lehiaketa antolatu du Ondarroako Udalak azaroaren 29rako; zabalik dago izen ematea\nOndarroako Udala 2020-10-28 Euskara\nOndarroako Udalak Ondarrutar Naturala mahai jokoan oinarritutako lehiaketa antolatu du azaroaren 29rako, 18:00etan Beikozinin. Izena emateko aukera zabalik dago azaroaren 15era arte: ikastetxeen bitartez, udaleko euskara zerbitzuan, Turismo Bulegoan eta asteburuetan, Gaztelekuan. LH 5etik aurrerako umeek parte hartu ahal izango dute, baina beti ere nagusi batekin. 16 urtetik aurrerakoek elkarrekin parte hartu ahalko dute bikotean. Parte hartzaile guztientzat egongo da sariren bat.\nOndarrutar Naturala herriari eta herritarrei buruzko jolasa da, tribial itxurako mahai jolasean oinarritua. Udaleko Euskara batzordearen nahia jolas hau aurtengo Antxoa Egunean egitea zen, baina Covid-19a dela eta bertan behera laga behar izan zen. Orain, Euskaraldia datorrela baliatuz eta prestaketa lan asko eginak zeudela kontuan hartuz, azaroaren 29an antolatzea erabaki da. “Beikozinin egingo da jolasa, unean uneko segurtasun protokolo guztiak beteta”.\n“Ondo pasatzeko, dakiguna ez ahazteko eta hizkuntzaren eta kulturaren transmisioak duen garrantziaz ohartarazteko aukera emango digu lehiaketak. Ondarroako tribial baten antzera, galdera-erantzunetan oinarritzen da jolasa”, aurreratu Arantza Atxurra Aranguren Euskara ziengotziak. Parte hartzeko Ondarroako gauzak jakitea baino besterik ez da behar: Ondarroako istorioak, herritik kanpo ere ospea izan duten pertsonak ezagutu, gertaerak, esaerak, toki-izenak, joko-izenak, bitxikeriak, hitzen esanahiak eta abar. “Ondarrutar izateaz harro sentitzeko aukera bat da. Zenbat eta hobeto ezagutu gure herria orduan eta gehiago maitatuko dugu eta horregatik bakarrik, merezi du horrelako jolasetan parte hartzea», gaineratu dute.\nEuskaraldia azaroaren 20tik abenduaren 4ra egingo da. Izena emateko aukera zabalik dago: https://euskaraldia.eus\nLehiaketa bikoteka izango da eta izena ematen duten bikote kopuruaren arabera zehaztuko da funtzionamendua: aurrekanporaketak eta finala. Sariak banatuko dira parte hartzaileen artean eta publikoak ere parte hartu eta sariren bat irabazteko aukera ere edukiko du.\nEtorkinek euskara ikasteko proiektu bi ipiniko dira martxan Ondarroan; bat gazteentzako eta bestea orokorra\nBigarren Euskaraldiaren aurkezpenak egingo zaizkie herriko talde eta eragileei ekainaren 16an eta 17an\nBigarren Euskaraldian izena eman du Ondarroako Udalak\nLiburuen Amuak: ‘Maleta’\notsaila 27 @ 10:00 - 12:00\nHitzaldia: irakurketa metodo iraultzailea\notsaila 27 @ 18:00 - 19:30\nZatozteren Merkatu Txikia\notsaila 28 @ 10:00 - 15:00


rap « Ortuondo Irrati Librea\n2015-07-19 Barazki Bizidunak: Lyon\nPosted on 2015/07/19 Updated on 2015/11/22\nGure gaurko saioan feminismoa izango dugu ardatz. Sarrera Lyonetik egingo dugu, 1831.urteko grebak gogoraratuz.\nOstean, elkarrizketa saioan Pili Alvarezekin ibilikogara solasean. Pilik gaztetxe eta gune okupatuetan ematen diren genero erlazioen ikerketa sakon baten egilea da, eta bere ondorioak helaraziko dizkigu.\nBerben orgia eta Retraka saria esleini ostean, aurtengo kurtso hau bertso-hop erritmoan agurtuko dugu.\nThis entry was posted in Barazki Bizidunak and tagged 1831,Asteko Retraka Saria,Berben Orgia,Bertso hop,feminismoa,gaztetxeak,genero harremanak,greba,gune okupatuak,ikerketa,Lyon,Pili Alvarez,rap.


Abestia | El Diario Vasco\nARITZ GORROTXATEGI Miércoles, 22 mayo 2019, 10:28\nBasque Country, 12 points' entzun uste izan nuen joan den astean Eurovision ikusi bitartean. Une batez, Euskal Herriak lehiaketan parte hartzen zuela irudikatu nuen. Baina berehala atera zitzaizkion sasiak eta arantzak nire ideiari. Hasteko, zer musika mota bidaliko genuke horrelako lehiaketa batera? Euskararen inguruko ehunka ekitaldietan (Kilometroak, Korrika...) kantatzen diren abesti jostalari tipiko horietakoa? Trikitia? Bertso-hopa? Txalapartarekin jotako zerbait? 'Eperra' bezalako iparraldeko doinu klasikoren bat? (begira zer ondo joan zitzaion Portugalgo ordezkariari orain bi urte abesti xume harekin...). Benito Lertxundiren itsas-balada bat? Itoizen revival bat? 'Bagoaz' lehiaketako abeslari hasiberri baten kanta melenga horietako bat? Zerbait gogorragoa, akaso? Adibidez, Lisabö edo Gatibu? Edo horda infantilizatu baten gozamena eragingo lukeen Pirritx eta Porrotxen tankerako kanta 'beti-alai' horietako bat, sukaldari kapelu eta guzti? Edo zerbait apurtzaileagoa: demagun, Sonakayrena bezalako nahasketa bitxi bat: flamenkoa eta euskara... Tira, azken aukera horri ezetz esan nion berehala. Begira zer gertatu zitzaion Remedios Amayari... Oraindik lemazain bila dabilela.\nZerbait herrikoiagoa beharko genuke, poperoagoa. Izaro bururatu zitzaidan, baina abeslari bizkaitarra eramanez gero, zer hizkuntzatan abestuko luke: euskaraz, gazteleraz ala ingelesez? Eta zergatik ez La Oreja de Van Gogh? Tira, kantaren hizkuntza erabakitzeko, bi hauteskunde eta lau zentsura-mozio beharko genituzke gutxienez. Eta zeri emango genioke lehentasuna, ikuskizunari, kalitateari, hizkuntza-politikari ala aldarrikapen politikoari? Bidegurutze latza. Gainera, imajinatu inork ez digula puntu bakar bat ere ematen. Gai izango al ginateke geure buruaz barre egiteko?\nAitor Madariaga eta Ianire Lopez, Fitness Txapelketako lehiakideak, 'Gure Kasa'n 'Amar en tiempos revueltos', la serie que revolucionó la la sobremesa